1943 шеран август кхачале подполковник Иван Харланов вара Юккъера фронтан 60-гӀа армин 322-гӀа кхиссархойн дивизин 1089-гӀа кхиссархойн полкан куьйглахо. 1943 шеран 26 августехь Харланован полк кхиамца чекхъелира немцойн оборонех Курски областан Хомутовски кӀоштан Лобки юрт схьа а йоккхуш. Кхин дӀа хиллачу тӀемашкахь цуьнан полк Сейм а, Десна а, Днепр а, Припять а хишх дехьаелира. Днепр хих дехьаваьллачул тӀаьхьа малхбузе бердан тӀехь плацдарм схьайоккхуш тӀамехь Харланов вара шен полкаца цхьане тӀом беш. Оцу тӀамехь полкас хӀаллакйира 2 мостагӀийн танк а, массийтта йоккха топ а, 250 гергга салтий а, эпсар а.